న్యూఢిల్లీ: భారత్ ప్రపంచ శక్తిగా ఎదిగినందువల్లే చైనాతో డోక్లాం సమస్య పరిష్కారమైందని కేంద్ర హోం మంత్రి రాజ్నాథ్ సింగ్ అన్నారు. బెంగళూరు ప్యాలెస్ గ్రౌండ్స్లో ఆదివారంనాడు జరిగి ర్యాలీలో రాజ్నాథ్ ప్రసంగిస్తూ, ఇటీవల కాలంలో ప్రపంచ దేశాల్లో భారతదేశ ప్రతిష్ట బాగా పెరిగిందని అన్నారు. చైనా, భారత బలగాల మధ్య సరిహద్దుల్లో ఇటీవల 71 రోజుల పాటు డోక్లాం ప్రతిష్ఠంభన కొనసాగింది. సిక్కిం-భూటాన్-టిబెట్ కూడలిలో చైనా రోడ్డు నిర్మాణానికి సిద్ధపడటంతో ప్రతిష్ఠంభన తలెత్తింది. చైనా, భారత్ బలగాలు ముఖాముఖీ తలబడటంతో జూన్ మధ్యలో తలెత్తిన ఉద్రిక్త పరిస్థితులు ఆగస్టు చివరి వరకూ కొనసాగాయి. ఎట్టకేలకు ఇరుదేశాలు తమ బలగాలను వెనక్కి రప్పించుకునేందుకు అంగీకరించడంతో ప్రతిష్ఠంభన తొలగింది. దీనిపై రాజ్నాథ్ మాట్లాడుతూ, భారత్ సంయమనం కోల్పోకుండా చాలా పరిపక్వత ప్రదర్శించిందని అన్నారు. ఇండియా ప్రపంచ శక్తిగా మారిందని, ఒకవేళ ఇండియా బలహీనంగా ఉంటే డోక్లాం వివాదం ఎప్పటికీ పరిష్కారానికి నోచుకునేది కాదని అన్నారు.వివాదాలను శాంతియుతంగా పరిష్కరించుకుని విస్తృతమైన దౌత్య, ఆర్థిక సహకారం దిశగా ముందుకు సాగుతామని ప్రతిష్ఠంభన తొలగిన అనంతరం చైనా, భారత్ పునరుద్ఘాటించాయి. అభివద్ధి పథంలో ఇరుదేశాలు కలిసి ముందుకు సాగాలని కోరుకుంటున్నట్టు భారత్లో చైనా రాయబారి ఇటీవల పేర్కొన్నారు. రక్షణ మంత్రి నిర్మలా సీతారామన్ సైతం ఆదివారంనాడు ఇండో-చైనా సరిహద్దుల్లోని నాథూలాలో పర్యటించి ఇరుదేశాల సైనికులతో సంభాషించారు. 'నమస్తే' అంటూ పలకరించి చైనా సైనికులకు 'నమస్తే' పదానికి అర్ధాన్ని కూడా ఆమె విడమరిచి చెప్పారు.
newdhilly: bharat prapancha saktigaa ediginanduvalle chainatho doklam samasya parishkaaramaindani kendra homem mantri rajnath sing annaru. bengaluru pales groundslo aadivaaramnaadu jarigi rallilo rajnath prasangistuu, iteevala kaalamlo prapancha deshaallo bharatadesa pratishta baga perigindani annaru. chaina, bhaarata balagaala madhya sarihaddullo iteevala 71 rojula paatu doklam pratishtambhana konasagindi. sikkim-bhootan-tibet koodalilo chaina roddu nirmaanaaniki siddhapadatamtho pratishtambhana talettindi. chaina, bharat balagaalu mukhamukhi talabadatamto joon madhyalo talettina udrikta paristhitulu aagastu chivari varakuu konasagayi. ettakelaku irudesaalu tama balagaalanu venakki rappinchukunenduku angeekarinchadamtho pratishtambhana tolagindi. deenipai rajnath maatlaadutuu, bharat samyamanam kolpokunda chala paripakvata pradarsinchindani annaru. india prapancha saktigaa maarindani, okavela india balaheenamgaa unte doklam vivaadam eppatiki parishkaaraaniki nochukunedi kaadani annaru.vivaadaalanu saantiyutamgaa parishkarinchukuni vistrutamaina dautya, aardhika sahakaaram disagaa munduku saagutaamani pratishtambhana tolagina anantaram chaina, bharat punarudghaatinchaayi. abhivaddhi pathamlo irudesaalu kalisi munduku saagaalani korukuntunnattu bhaaratlo chaina rayabari iteevala perkonnaru. rakshana mantri nirmala seetaraman saitam aadivaaramnaadu indo-chaina sarihaddulloni naathoolaalo paryatinchi irudesaala sainikulato sambhaashinchaaru. 'namaste' antuu palakarinchi chaina sainikulaku 'namaste' padaaniki ardhaanni kuudaa aame vidamarichi cheppaaru.